31988L0411
L 200/30
JURNALUL OFÍCIAL AL UNIUNII EUROPENE
DIRECTIVA COMISIEI
din 21 iunie 1988
de adaptare la progresul tehnic a Directivei 75/321/CEE a Consiliului de apropiere a legislațiilor statelor membre cu privire la mecanismul de direcție al tractoarelor agricole sau forestiere pe roți
(88/411/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 88/297/CEE (2), în special articolul 11,
întrucât, având în vedere experiența acumulată și ținând seama de stadiul actual al tehnicii, este posibilă în prezent modificarea anumitor dispoziții ale Directivei 75/321/CEE a Consiliului (3), astfel cum a fost modificată ultima dată prin Directiva 82/890/CEE (4), pentru a fi mai exacte și mai complete;
întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
ADOPTĂ PREZENTA DIRECTIVĂ:
Articolul 1
Anexa la Directiva 75/321/CEE se modifică după cum urmează:
-
La punctul 2.2.1.2, după cuvintele „La mecanismele de comandă asistată” se adaugă cuvintele „care nu sunt conectate la alte dispozitive”.
-
Penultima teză de la punctul 2.2.4.1.1. primul alineat, respectiv „Direcția și sistemul de frânare nu trebuie să aibă sursă de energie comună”, se înlocuiește cu următorul text:
„Fără a aduce atingere dispozițiilor Directivei 76/432/CEE privind sistemul de frânare, în cazul în care există o conexiune hidraulică între mecanismul hidraulic de direcție și mecanismul hidraulic de frânare și ambele sunt alimentate de la aceeași sursă de energie, forța necesară pentru acționarea mecanismului de direcție nu trebuie să depășească 40 daN în cazul nefuncționării unuia dintre sisteme”.
Articolul 2
(1) De la 1 octombrie 1988, statele membre nu pot:
-
refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale și nici
-
interzice punerea în circulație a tractoarelor;
în cazul în care mecanismul de direcție al acestui tip de tractor sau al tractoarelor este conform cu dispozițiile prezentei directive.
(2) De la 1 octombrie 1989, statele membre:
-
nu mai pot elibera documentul menționat la articolul 10 alineatul (1) ultima liniuță din Directiva 74/150/CEE pentru un tip de tractor al cărui mecanism de direcție nu este conform cu dispozițiile prezentei directive;
-
pot refuza acordarea omologării de tip naționale pentru un tip de tractor al cărui mecanism de direcție nu este conform cu dispozițiile prezentei directive.
Articolul 3
Statele membre pun în aplicare dispozițiile necesare pentru a se conforma prezentei directive până la 30 septembrie 1988. Statele membre informează de îndată Comisia cu privire la aceasta.
Articolul 4
Prezenta directivă se adresează statelor membre.
Adoptată la Bruxelles, 21 iunie 1988.